Viborger Samler, 1801-08-31
Paa Ørslev Closter Gods i Væster Børsting, Bye, Vrone Sogn, Fjends Herred, Viborg Amt, er død Huusfæsteren Jens Christensen Kabbel og Hustrue Kierstine Madsdatter, uden at have efterladt sig Livs Arvinger, begges Dødsfald skeede een Dag, som var d. 17de Juni sidst. Stervboets Efterladenskab blev strax registreret og forseglet, aabnet til Vurdering d. 7de Juli og ved offentlig Auction d. 18de Juli udbragt til den Summa 153 Rdlr. 4 Mk. 7 s., samme Dag blev Skiftet foretaget, men ingen af Arvingerne mødte, og ingen vidste derom at give nogen Oplysning; men derefter er bleven anmeldt følgende paa Jens Christensen Kabbels Side: en halv Broder Jens Kabbel Huusmand i Jlsøe, en dito Friderich Kabbel Huusmand i Heilschou, en halv Søster Kierstine Kabbel, gift med Gaardmanden Peder Nielsen i Laanum, en ditto halv Søster Karen Kobbel, død og efterladt sig en Datter, som skal være gift med Peder Jensen i Lagnum, en dito to halv Søster Karen Kabbel, død, men har været gift med Christen Salling i Jlsøe og efterladt sig en Søn Jens Christian Christensen i Dommerbye og en Datter Karen Christensdatter, gift med Christen Sørensen i Jlsøe, en Datter Ane Catrine Christensdatter, gift med Christen Knudsen i Høislev. Paa Konens Side er anmeldt en Søster Maren Madsdatter, der skal være gift med en Mand i Sønder Reesen, hvis Navn er var bekiendt. Flere Arvinger ere ikke anmeldte, og om flere gives, vides ikke. Ved Skiftet have allerede en Deel Creditorer meldt sig med deres Fordringer. Ovenanmeldte afdødes Arvinger, anmeldte og uanmeldte, blive herved lovlig indkaldede, da de i Følge Loven legitimerer deres Arverettighed, tillige i Følge Plakaten af 26de October 1792, indkaldes alle de, som videre have at kræve i bemeldte Boe Arvingerne saavelsom Creditorerne, møde paa Ørslev Closter den 29de August, som er 6te Ugers Dagen og 10de October førstkommende, som er 12te Ugers Dagen, da Skiftet bemeldte Dage bliver foretaget. Efter ved Døden afgangne Kiøbmands Enke Madame Ane Dorthea Rønberg og hendes forhen afdøde Mand, Kiøbmand Peder Rønberg, bliver heri Byen udi Stervboegaarden næstkommende October Maaned foretaget Auction over Stervboets faste og løse Eiendeele. Auctionen over de faste Eiendomme, hvorimellem et Skib, foretages første Gang Mandagen den 5te, anden Gang Torsdagen d. 8de, tredie og sidste Gang Løverdagen d. 10 Octb., hver Dags Formiddag Kl. 10. De faste Eiendomme bestaar af: En Gaard, tvende Magazin Huuse, een Leievaaning, endeel Markeiendomme, den halve Part af Skive Broer, og en Jagt Mette Marie kaldet. Stederne er beliggende i Skive Bye og Mark jorderne imellem denne Byes Eiendomme. Skibet er nærværende Tid i Aalborg. Bemeldte Gaard er for nogle Aar siden af ny opbygget, indrettet til Kiøbmands og andet Brug, er beliggende tet ved Skive Aae hvor Pramme kan ind- og udlosses. Løsøre Auctionen begynder paafølgende Mandag d. 12 Octbr. næstkommende om Formiddagen Kl. 8, hvorved bortsælges: Stervboets hele Jnd- og Udboe, endeel Kiøbmands=Vahre næsten af alle Slags, hvorimellem en Mængde hiemmegjorte Lærreder; som alt nærmere kan erfares af de trykte Auctions-Catalogi, hvilke bliver at faae hos Hr. Regiments=Qvarteermester og Byfoged Bøgild i Aalborg, Hr. Byfoged Stadfeldt i Randers, Hr. Boghandler Just i Viborg, Hr. Borgemester Hviid i Aarhuus, Hr. Byfoged Tranberg i Holstebroe og hos mig Selmer. Skive d. 22 Aug. 1801. O. Selmer.